hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu en hu hu hu hu hu en en hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu de hu ca hu en hu en hu
Mikortól számítok én alkoholistának? - Alkoholfüggőség
Mobilmentor, a segítség házhoz megy
Függőség kezelés diszkrét és hatékony megoldásokkal!
Zénó - Függőségkezelés   2022.01.18 K.
Az emberek gyakran megisznak egy sört az elvégzett munka örömére, egy pohár pezsgőt születésnapokon, vagy egy pohár bort vacsora után a jobb emésztés érdekében, hiszen azt tanították nekik, hogy az alkohol kis mértékben orvosság. Az alkohol nemcsak társadalmilag elfogadott, hanem már a mindennapi élet rítusává vált, így a túlzott alkoholfogyasztás káros következményeit gyakran figyelmen kívül hagyják. A munka utáni egy sör gyorsan és alattomosan alkoholfüggőséghez vezethet, s mire az érintettek észbe kapnak, máris súlyos pszichés és fizikai tünetekkel kell szembesülniük. Pontosan azért, mert nehéz felismerni és a határ is keskeny, sokan felteszik maguknak a kérdést: „Mikortól számítok én alkoholistának?”
A válasz nem csak az elfogyasztott mennyiségtől függ, hanem orvosi szempontból is egyértelműen meghatározott. Két klinikai képletet kell figyelembe venni:
Az alkohol káros használata, illetve az alkohollal való visszaélés
A függőségi szindrómát alkoholfüggőségnek nevezzünk, a kettes pontnál (visszaélés) pedig az érintettek rendszeresen túl sok alkoholt fogyasztanak, de a függőség még nem alakult ki.
Amikor visszaélésről vagy kockázatos alkoholfogyasztásról beszélünk, az érintettek még nem feltétlenül alkoholisták, és lehet a jövőben sem lesznek azok. A kockázatos alkoholfogyasztás azt jelenti, hogy az érintettek olyan sokat isznak, hogy testi-lelki egészségük fokozatosan veszélybe kerül, és ugyanakkor nagy erőkkel rohannak az alkoholfüggőség felé. A kutatások szerint az alkohol több mint 200 betegség kialakulásáért felel. Ezért komolyan kell venni az alkoholfüggőség felé vezető első figyelmeztető jeleket.
Mikor beszélünk veszélyes alkoholfogyasztásról?
Valójában az összes nagy mennyiségű etanolt tartalmazó italok növelik az alkoholizmus kockázatát, de elvileg már egyetlen pohár bor is okozhat függőséget, mivel az emberek szervezete különbözőképpen tolerálja és bontja le az alkoholt - általános egészségi állapota, anyagcseréje, neme és súlya is szerepet játszik. Megállapított tény az is, hogy a nők hetente biztonságosan elfogyasztható alkohol mennyisége alacsonyabb, mint a férfiaké.
A nők egy nap maximum 2 dl sört, vagy 1.5 deci bort ihatnak meg. A férfiak 1-1 decivel többet. Összességében napi 12 gramm alkoholnál senki sem ihat többet.
Ha nem lépik túl a napi még kockázatmentes mennyiséget, akkor nincs miért aggódni!
A helyzet akkor kezd kritikussá válni, ha a férfiak és a nők is átlépik ezt a határt és jóval többet fogyasztanak az ajánlott adagnál. Mint azt már számos alkalommal említettem, a függőség kialakulása leginkább egy lassú folyamat, így eleinte fel sem tűnik. Ha közelebbről megvizsgáljuk az alkoholisták élettörténetét, teljesen különböző eseteket ismerhetünk meg - mindenkinek megvan a maga egyedi alkoholéletrajza. Van, aki szívesen megiszik egy üveg sört este, és pár pohár pálinkát hétvégén, mert így könnyebben ki tud kapcsolódni. Egy másik személy minden este egy pohár whiskyvel tölti ki az űrt, mert épp válás után van és így nem érzi magát annyira egyedül. Egy harmadik pedig hétközben nem iszik, de minden hétvégén pár baráttal a sárga földig issza magát, mert unatkozik. Egy negyediknek elárverezték a házát és bánatában iszik.
Ezek az esetek még nem utalnak függőségre, de a már fennálló probléma jó táptalaj az alkoholfüggőség kialakulásához, ugyanis a fenti esetből ketten később alkoholfüggővé váltak. Mint ismeretes a genetika, valamint a pszichológiai tényezők és a külső hatások is szerepet játszanak. Azoknál, akik mindkét lábbal szilárdan a földön állnak, akiknek rendben van a karrierjük és nincs egészségügyi problémájuk, kisebb az alkoholizmus kialakulásának kockázata. Azoknál viszont, akik már gyermekként zaklatott körülmények között, vagy alkoholista családtag mellett nőttek fel, vagy megterhelőbb munkahelyi stressznek van kitéve, hamarabb kialakul az alkoholfüggőség és a depresszióra való hajlam is erősebb.
Újra és újra kiemelném: Az érintettek minél korábban ismerik fel az alkoholfüggőséget, és minél gyorsabban teszik meg a megfelelő lépéseket és szakemberhez fordulnak, annál gyorsabban kitörölhetik az alkoholfüggőség kellemetlen epizódjait az életükből. Az élet egy hullámvasút, ezért gyakran kerülünk nehéz helyzetekbe, és ilyenkor nem baj, ha megiszunk egy pohárral. A probléma ott kezdődik, ha egy pohárból egyre több pohár lesz, majd rendszeressé válik.
Ha az alábbiakból három tünet már nálad is jelentkezett, sürgősen keress fel egy függőségkezelő szakembert!
Erős, szinte leküzdhetetlen vágy az alkohol után.
A fogyasztás mennyiségét, idejét és végét csak nehezen, vagy egyáltalán nem tudod irányítani.
Fizikai elvonási tünetek jelentkeznek, amikor nem iszol alkoholt.
Egyre nagyobb mennyiségű alkoholt kell elfogyasztanod ahhoz, hogy részeg állapotba kerülj.
Gyakran hanyagolod a régebbi elfoglaltságaidat, hobbijaidat és van, amikor a munkádat is, csak hogy több időd és pénzed maradjon az alkoholra.
A figyelmeztető fizikai és pszichikai jelek ellenére folytatod az ivászatot.
Hogyan csinál belőled „komplett idiótát” a kokain!
Családi alkoholizmus – Elváljak vagy Segítsek?
Mikortól számítok én alkoholistának?
Alkohol és Kokain, a halálos kombináció
Alkoholkontroll - Ha csak az elején tartasz, még nincs nagy veszély!
Alkoholmentes élet, ha elhagyod az alkoholt
Alkohol leszokás hatásai, regenerálódás
Alkohol elvonás tünetei meddig tart
Amennyiben úgy érzi, hogy az életében túl nagy szerepet tölt be a függőség és szeretne egy hatékony és diszkrét megoldást választani, akkor ne habozzon, vegye fel velem a kapcsolatot!
Kérjen segítséget! Hívjon bizalommal!
Hívását munkanapokon 8 órától 18 óráig tudjuk fogadni.
+36 30 3155 746
Ügyfeleimnek maximális diszkrécióval és titoktartási kötelezettséggel tartozom!
Személyes bemutatkozó honlapom: orsolicszeno.hu
Ügyfeleim elégedettsége nem csak, hogy szakmai sikerem, de a személyes örömöm is egyben, hiszen egy újabb változásnak a részese lenni legalább akkora öröm, mint egy új élet születése.
honlapot & sablont készítette